b'\n_START_ARTICLE_\nAAA Vision\n_START_PARAGRAPH_\nAeronava AAA (American Affordable Aircraft) Vision a fost proiectat\xc4\x83 \xc3\xaen SUA, de c\xc4\x83tre Steve Rahm, pentru o posibil\xc4\x83 asamblare la domiciliul clien\xc8\x9bilor de c\xc4\x83tre constructori amatori. Vision a fost lansat pe pia\xc8\x9b\xc4\x83 de c\xc4\x83tre American Affordable Aircraft Inc. ca o aeronav\xc4\x83 cu dubl\xc4\x83 comand\xc4\x83 \xc8\x99i de relativ \xc3\xaenalt\xc4\x83 performan\xc8\x9b\xc4\x83 pentru activit\xc4\x83\xc8\x9bi sportive, ce putea fi asamblat\xc4\x83 urm\xc3\xa2nd specifica\xc8\x9biile detaliate oferite de un manual tehnic sau prin achizi\xc8\x9bionarea componentelor \xc8\x99i/sau subansamblelor gata \xc3\xaembinate. Unul din punctele-cheie ale cre\xc8\x99terii popularit\xc4\x83\xc8\x9bii acestui tip de avion este faptul c\xc4\x83, \xc3\xaen timp ce l\xc4\x83\xc8\x9bimea standard a carlingii este de 1,02\xc2\xa0m, exist\xc4\x83 o op\xc8\x9biune pentru o l\xc4\x83\xc8\x9bime extins\xc4\x83 de 10\xc2\xa0cm - ceea ce confer\xc4\x83 mai mult spa\xc8\x9biu pentru ocupan\xc8\x9bi cu dimensiuni considerabile._NEWLINE_Aeronava Vision este un monoplan integral compozit cu aripa joas\xc4\x83 montat\xc4\x83 \xc3\xaen consol\xc4\x83 pentru toate variantele de realizare, fiind singurul avion non-canard din lume proiectat cu acest tip de construc\xc8\x9bie. Fuzelajul include o carling\xc4\x83 cu locuri al\xc4\x83turate, accesibil\xc4\x83 printr-o cupol\xc4\x83 rabatabil\xc4\x83 spre fa\xc8\x9b\xc4\x83 sau \xc3\xaen lateral; sunt luate \xc3\xaen considerare \xc8\x99i alte op\xc8\x9biuni de cupol\xc4\x83 pentru a cre\xc8\x99te versatilitatea \xc8\x99i atractivitatea aeronavei pentru poten\xc8\x9bialii constructori. Aripa poate fi de tipul standard SP sau de tipul extins EX care anvergurii circa 1,22\xc2\xa0m._NEWLINE_Bordul de fug\xc4\x83 al aripii est echipat cu eleroane exterioare \xc8\x99i flapsuri interioare, iar unitatea cozii montate \xc3\xaen consol\xc4\x83 prezint\xc4\x83 o suprafa\xc8\x9b\xc4\x83 orizontal\xc4\x83 dreapt\xc4\x83 (stabilizatorul \xc8\x99i dou\xc4\x83 profundoare) \xc8\x99i o suprafa\xc8\x9b\xc4\x83 vertical\xc4\x83 modest \xc3\xaenclinat\xc4\x83 (deriva \xc8\x99i direc\xc8\x9bia). Trenul de aterizare este fix, av\xc3\xa2nd o configura\xc8\x9bie standard de tipul roat\xc4\x83 de bechie cu unit\xc4\x83\xc8\x9bi principale separate, verticale sau \xc3\xaenclinate spre spate, extinse spre exterior \xc8\x99i \xc3\xaen jos de la partea inferioar\xc4\x83 a fuzelajului paralel cu peretele ignifug al motorului. Un tren de aterizare triciclu a fost testat pe primul prototip Vision \xc8\x99i este acum de asemenea disponibil, cu suporturile principale localizate mai departe spre coad\xc4\x83 \xc8\x99i cu toate cele trei unit\xc4\x83\xc8\x9bi ale trenului de aterizare \xc3\xaenclinate semnificativ spre fa\xc8\x9b\xc4\x83._NEWLINE_Prototipul a zburat prima dat\xc4\x83 cu motor Subaru de 98kg, ce dezvolt\xc4\x83 100 CP \xc8\x99i antren\xc3\xa2nd o elice cu dou\xc4\x83 palete, dar, potrivit companiei, pe AAA puteau fi utilizate \xc8\x99i motoare cu o greutate de p\xc3\xa2n\xc4\x83 la 136kg \xc8\x99i o putere maxim\xc4\x83 de 160 CP.'